b"\n_START_ARTICLE_\nDaang Bonifacio\n_START_SECTION_\nPangalan\n_START_PARAGRAPH_\nIpinangalanan ito kay Andres Bonifacio (1863\xe2\x80\x931897), ang pambansang bayani ng Pilipinas, ang Supremo ng Katipunan, at sa gayon ang ama ng 1896 Rebolusyong Pilipino laban sa Imperyo ng Espanya._NEWLINE_Dati itong tinawag na Kalye Malecon (Malec\xc3\xb3n Drive) noong panahon ng mga Amerikano. Noong panahon ng mga Kastila, kilala ito bilang Malec\xc3\xb3n (o kung minsan, Calle Malec\xc3\xb3n; salitang Kastila para sa waterfront esplanade), sapagkat dati itong lakaran sa may baybayin ng Look ng Maynila bago ang pagtambak ng lupa sa bahaging ito para sa South Harbor noong huling bahagi ng ika-19 na siglo. Dati din ito tinatawag na Paseo de Mar\xc3\xada Cristina, mula sa noo'y Rehiyente ng Espanya na si Maria Cristina."